1. Nyɛɛ hwɔɔ nɛ nyɛ he nɛ wa daa.
Nyɛɛ mwɔ nyɛ yi mi kpɔ kaa
Nyɛ maa pee kã wawɛɛ nitsɛ.
Nyɛ maa ye kunimi kɛ̃.
Wa buɔ Kristo Yesu fami tue,
Wa fĩ e Matsɛ Yemi se kpɛii.
(NƆ HEMI)
Nyɛɛ hwɔɔ, nyɛɛ da si, nyɛ he nɛ wa!
Nyɛ fĩ si jã kɛ ya daa!
2. Nyɛɛ hwɔɔ nɛ nyɛɛ pee klaalo daa,
Nyɛɛ pee tue bumi hulɔ.
Nyɛɛ bu Kristo tue daa kɛ gu
E tsɔlɔ ní lelɔ nɔ.
Nikɔtɔmahi nɛ buɔ wa he,
Nyɛ ha waa bu a ga womi tue.
(NƆ HEMI)
Nyɛɛ hwɔɔ, nyɛɛ da si, nyɛ he nɛ wa!
Nyɛ fĩ si jã kɛ ya daa!
3. Nyɛɛ hwɔɔ nɛ nyɛɛ pee kake daa
Kɛ jaje sane kpakpa.
Wa he nyɛli kɛ wɔ maa hwu,
Se wa maa ya nɔ maa fiɛɛ.
Nyɛ ha wɔ tsuo wa je Mawu yi.
Hyɛ! Yehowa ligbi su si ta!
(NƆ HEMI)
Nyɛɛ hwɔɔ, nyɛɛ da si, nyɛ he nɛ wa!
Nyɛ fĩ si jã kɛ ya daa!